L'Ajuntament homenatja el perruquer Iván Martínez, campió del món de perruqueria
03 d’octubre 2023

L'Ajuntament de Sagunt ha rebut Iván Martínez Sampedro, perruquer del Port de Sagunt, com a campió del món en l'OMC Hairworld, en la prova de Fashion Pro Cut. A l'acte han assistit l'alcalde de Sagunt, Darío Moreno; la regidora de Comerç i Mercats, Natalia Antonino; així com companys, familiars i amics del perruquer.

L'alcalde de Sagunt, Darío Moreno, ha manifestat: «**Quan s'arriba a estes altes quotes d'excel·lència ha d'haver-hi molta faena i sacrifici darrere. Tu eres la prova que realment el nostre comerç pot arribar al més alt, amb el teu exemple positiu ajudes a inspirar a altres centenars de persones**». Així mateix, Darío Moreno ha recalcat que un dels «**eixos imprescindibles**» de la ciutat és el comerç: «**Els ciutadans i les ciutadanes amb les nostres eleccions de consum determinem quin model de ciutat volem, però és imprescindible que les empreses ho aposten tot per ser referents**».

![](/media/ignhqvif/img_2813_c.jpg?width=850&height=566.6666666666666)

Iván Martínez s'ha mostrat molt agraït amb l'Ajuntament de Sagunt i s'ha recordat dels seus familiars, així com del seu equip de treball: **«Dedique este èxit a tots els ciutadans de Sagunt. El nom del nostre municipi ja sona i es coneix a nivell internacional dins del món de la perruqueria».**

El campionat s'ha dut a terme a Paris, lloc on el perruquer ha guanyat la majoria dels seus títols, encara que també ha competit a Las Vegas, Berlín, o Seül. Amb este últim ja són quatre els grans títols i reconeixements aconseguits. El primer dels quals va ser en 2016, on es va proclamar campió d'Europa; en 2019 subcampió del món; en 2022 va ser tercer del món per equips i ara campió del món. En esta edició de l'OMC Hairworld competien més de 1.000 perruquers de tot el món.

![](/media/lxrguwr2/img_2823_c.jpg?width=850&height=530.2927927927927)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-homenatja-el-perruquer-ivan-martinez-campio-del-mon-de-perruqueria/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-homenatja-el-perruquer-ivan-martinez-campio-del-mon-de-perruqueria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-homenatja-el-perruquer-ivan-martinez-campio-del-mon-de-perruqueria/ "Linked In")
*   [](mailto:?body=https://aytosagunto.es/va/actualitat/l-ajuntament-homenatja-el-perruquer-ivan-martinez-campio-del-mon-de-perruqueria/)